**FARSKÉ OZNAMY – filiálky NEMČICE // Farnosť Topoľčany**

**33. nedeľa v cezročnom období**

(15.11. – 21.11.2020)

▪ **Sv. omše v týždni a ich úmysly:**

*Streda*: 18.00 h. + Július, Mária, Jozef, Valéria, Vít a Pavlína

*Piatok*: 18.00 h. Za zdravie a Božiu pomoc a požehnanie

*Nedeľa*: 9.00 h. + Elemír Hroššo (1. výročie)

▪ **Liturgický kalendár:**

*Utorok*: Sv. Alžbety Uhorskej, rehoľníčky (*v kláštornej kaplnke slávnosť*)

*Streda*: Výročie posviacky bazilík sv. Petra a Pavla v Ríme

*Piatok*: Výročie posviacky Katedrály sv. Emeráma v Nitre

*Sobota*: Obetovanie Panny Márie

*Nedeľa*: 34. nedeľa cez rok – slávnosť Krista Kráľa

▪ Nová vyhláška Úradu verejného zdravotníctva SR dovoľuje od pondelka 16.11.2020 účasť na bohoslužbách v počte 50% kapacity sedenia v kostole (*bez možnosti státia*). Na základe toho budú od pondelka 16.11. vo farskom kostole v Topoľčanoch sv. omše každý deň od pondelka do soboty ráno o 8.00 a večer o 18.30 hod. V nedeľu 22.11. sv. omše budeme mať vo všetkých časoch tak, ako za normálnych okolností bývajú v nedele. Na filiálke v Nemčiciach sv. omše budú v stredu a piatok o 18.00 a v nedeľu o 9.00 hod. Pri sv. omšiach sa budú sláviť nahlásené úmysly. A to s tým, že úmysly v Topoľčanoch z omše o 6.00 hod. daného dňa sa automaticky prepíšu v daný deň na 8.00 hod. Prítomní veriaci na bohoslužbách musia dodržať všetky aktuálne hygienické opatrenia (nebyť chorý, mať rúško, použiť dezinfekciu a odstupy...). Sv. omše v týždni budú bez spevu a organu. V nedeľu sv. omše budú s organom a individuálnym spevom organistu. Vstup na chór z dôvodu ochrany organistov bude v nedele obmedzený.

▪ Na budúcu poslednú cezročnú nedeľu 22.11. pripadá slávnosť Krista Kráľa. Pri sv. omšiach, ktoré budú v Topoľčanoch o 10.30 hod. a v Nemčiciach o 9.00 hod. možno pri záverečnej pobožnosti získať úplne odpustky.

▪ Vzhľadom na to, že na budúcu nedeľu budeme mať sv. omše vo všetkých zaužívaných časoch, tak **priame a živé vysielanie sv. omše bude v nedeľu 22.11. podvečer o 17.00 hod.** Dovoľujeme si súčasne upozorniť, že bohoslužba o 17.00 hod. bude **bez prítomnosti veriacich**. Kostol k večernej sv. omši sa otvorí až o 18.15 hod.

▪ Celodenná adorácia v kostole v Topoľčanoch vo štvrtok 19.11. tento týždeň BUDE.

▪ V utorok 17.11. je štátny sviatok, kedy zo zákona budú zatvorené všetky obchody. Nakoľko je veľa pohrebov, aj v utorok cez štátny sviatok budeme pochovávať. Daný deň je sviatkom študentov a je to výročie víťazstva demokracie (r. 1989). Všetkým študentom k sviatku blahoželáme, prajeme im veľa študijných úspechov a ďakujeme im za ich mladistvú angažovanosť v prospech demokracie, za pomoc pre realizácii ušľachtilých ideí i dobrovoľníctva vyjadreného počas oboch nedávnych testovaní.

**PRAJEME POŽEHNANÝ TÝŽDEŇ !**